
	Argumentai:
2024 m. Valstybės biudžete Priešgaisrinės apsaugos ir gelbėjimo departamentui (PAGD) numatyta 187,2 mln. Eur. finansavimas,  šiemet įstaigos biudžetas siekė 174,2 mln. Eur.
2023-10-05 Vyriausybės Seimui pateiktame 2024 m. biudžeto projekte savivaldybių priešgaisrinės saugos funkcijai vykdyti buvo numatyta skirti 44 923 tūkst. Eur suma, kuri  turėjo būti skirstoma tarp 268 savivaldybių ugniagesių komandų, kiek tuo metu faktiškai savivaldybėse buvo (vidutiniškai 167,6 tūkst. Eur vienai komandai). 2023-11-22 Vyriausybės Seimui  pateiktame patikslintame biudžeto projekte numatomas savivaldybių priešgaisrinės funkcijoms vykdyti finansavimas sumažintas 1,16 mln. Eur suma. Šį sumažinimą Vidaus reikalų ministerija grindė poreikiu šia suma asignavimus padidinti Priešgaisrinės apsaugos ir gelbėjimo departamentui, kadangi buvo perimtos Molėtų raj. (5 ugniagesių komandos) ir Druskininkų (1 ugniagesių komanda) savivaldybių priešgaisrinės funkcijos.  Tačiau  Molėtų raj. savivaldybės priešgaisrinė funkcija pagal pilotinį projektą buvo perduota PAGD nuo šių metų spalio pirmos dienos. Teikiant pirminį biudžeto projektą šią funkciją jau vykdė PAGD, todėl šiai funkcijai vykdyti skiriamos lėšos jau buvo (privalėjo būti) numatytos Vidaus reikalų ministerijos (PAGD), o ne savivaldybių asignavimuose. Neatsižvelgiama į tai, kad 2024 m. finansavimas PAGD ir taip didinamas 13 mln. Eur, o savivaldybių ugniagesiams vos 5 mln. Eur, nors institucijų  ugniagesių skaičius yra panašus (apie 2500). Pagal pilotinį modelį savivaldybių priešgaisrinę funkciją perimantis Priešgaisrinės apsaugos ir gelbėjimo departamentas viešai teigė, jog šiam pilotiniam modeliui įgyvendinti jokių papildomų biudžeto asignavimų nereikės, nes šią funkciją departamentas gebės vykdyti iš jo turimų asignavimų, jų nedidinant. Taip buvo tikimasi efektyvesnio lėšų panaudojimo.  
Pasiūlymas:
Sumažinti  asignavimus Priešgaisrinės apsaugos ir gelbėjimo departamentui prie VRM  - 1,16 mln. Eur. ir šią sumą skirti Savivaldybių priešgaisrinės saugos funkcijai vykdyti, kaip tai buvo numatyta pirminiame Valstybės biudžeto ir savivaldybių biudžetų finansinių rodiklių patvirtinimo įstatymo projekte. 

